Aarhuus Stifts-Tidende, 1834-06-06
Altona, den 2den Junii. Angaaende den nye Forfatning som Hs. M. Kongen, i Kraft af allerhøieste Magtfuldkommenhed, ogsaa har givet Sin tydske Lande, er under 15de Mai udkommet en heel Deel forskjellige Anordninger, ifølge hvilke der vil blive indsat et eget Regjeringskollegium for Slesvig og Holsteen, der skal have sit Sæde paa Slottet Gottorf, og lede begge Hertugdømmernes Administration, Dette Regjeringskollegiums Virkekreds skal omfatte alle Grene af Landets indre Bestyrelse, med Undtagelse af det egentlige Finants- og Skattevæsen, Domar ners og Regaliernes Forvaltning, Landvæsens=Sage i Amterne og Landskaberne, Land- og Søemilitairanliggenderne og Justitsvæsenet, hvormed Overformynderie=Functionerne samt Opsigten med Hypothek- og Depositovæsenet vedbliver som hidtil at være forenet. J de til sammes Ressort henhørende Forretninger strækker sig den nye Regjerings Virkekreds til alle Slesvig=Holsteens forskjellige Deele og Districter, samt til de sammesteds værende Jndretninger og Embedsmænd. Dog er Kiels Universitet undtaget derfra, hvilket forbliver under den umiddelbare Bestyrelse af det slesv. holst. lauenb. Cancellie i Khvn. Det samme gielder ogsaa indtil videre om Staden Altona paa det nær, at Kirke= og Skolevæsenet foreløbigen er underlagt den nye Regjerings Virkekreds. Denne har faaet Statholderen i Hertugdømmerne Slesvig og Holster til Chef, under Benævnelse af: "Regjeringens Overpræsident." Den bestaaer, foruden de overordentlig Medlemmer, indtil videre af 1 Præsident, 8 Regjeringsraader og 2 Assessorer. Desuden vil den faae 2 geistlige Medlemmer for Kirke- og Skolevæsenet, hvilke paa Præsidentens Opfordring bivaane Forsamlingerne, eller afgive skriftligen deres Vota paa de dem tilstillede Akter. Ogsaa vil der til de lærde Skolers Opsigt blive Regjeringen tilforordnet et overordentligt Medlem. De under bemeldte Regjeringskollegium hørende Sager skulle deels omhandles og afgjøres i Plenar=Forsamlinger, deels indledes eller foretages i Sectioner eller Afdelinger. Disse blive 2, hver bestaaende af 4 Regjeringsraader og 1 Assessor, For bestandig at holde Regjeringen i Bekjendtskab med Landets Forfatning og især med Embedsmændene og disses Embedsførelse, skulle sammes Medlemmer afvexlende bereise en Deel af Hertugdømmerne, ifølge nærmere Bestemmelse af Regjeringspræsidenten. Ogsaa Denne skal selv i samme Hensigt af og til bereyse en Deel af Hertugdømmerne. J særdeles Tilfælde, hvor en Beslutning eller Foranstaltning som Regjeringen ellers ikke selv kan tage, formedelst paatrængende Omstændigheder kunde befrygtes at have Fare til Følge hvis den ikke strax udføres, skal Statholderen, eller i hans Forfald Regjeringspræsidenten, være bemyndiget til at kunne tage de nødvendige Forholdsregler uden først at afvente Svar derpaa fra Hovedstaden. Denne nyorganiserede Regjering skal træde i Kraft den 1ste Octbr. d. A. - Da Justitien aldeles bliver adskilt fra Administrationen vil der for Slesvig=Holsteen-Lauenborg blive indsat som høieste Jnstants for Retssager, en fælleds Overappellationsret, der skal have Sæde i Kiel, og ligeledes aabnes næstk. 1ste Octbr. Endelig vil der endnu for ethvert af begge Hertugdømmerne Slesvig og Holsteen, som der synes efter de preussiske Provindsialstænders Mønster, blive indført en raadgivende Stænderforsamling, i hvilken der i Særdeleshed skal repræsenteres Landets Grundeiendomme, under Navn af raadgivende Provindsialstænder. –, den 3die Junii. Den belovede, reformatoriske og organiske Lovgivning angaaende Justitsvæsenet, Administrationen og Provindsialstænderne i begge de nøieforbundne Hertugdømmer er nu traadt for Lyset. De desangaaende udkomne Forordninger udgjøre en Lov-Coder, som griber ind i alle Statens Forhold og aabner en ny Bane for den politiske Udvikling, uden at ryste Grundvolden af det Bestaaende og give Plads for en usalig, de ædleste Baand i Folkelivet forstyrrende Uenighed. Det nye Regjeringskollegium for Slesvig=Holsteen, og den med Lauenborg fælleds Overappellationsret skal allerede træde i Kraft til Efteraaret, og Stænderne skulle sammenkaldes det allersnareste muligt. Tiden er altsaa kostbar; lader os benytte den! Den kongl. Gave erholder først sit rette Værd ved det Sindelag hvormed Folket modtager den, ved det Alvor og den Jver hvormed det bidrager til at sætte den i Kraft, samt ved det Maadehold og den Besindighed hvormed det bringer den i Udøvelse. (A. M.)